CELEX: 62008TN0344
Language: ro
Date: 2008-08-25 00:00:00
Title: Cauza T-344/08: Acțiune introdusă la 25 august 2008 — EnBW Energie Baden-Württemberg/Comisia Comunităților Europene

25.10.2008   
            
            
               RO
            
            
               Jurnalul Oficial al Uniunii Europene
            
            
               C 272/42
            
         Acțiune introdusă la 25 august 2008 — EnBW Energie Baden-Württemberg/Comisia Comunităților Europene
   (Cauza T-344/08)
   (2008/C 272/83)
   Limba de procedură: germana
   Părțile
   
      Reclamantă: EnBW Energie Baden-Württemberg AG (Karlsruhe, Germania) (reprezentanți A. Bach și A. Hahn, Rechtsanwälte)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea Deciziei D (2008) 4931 a Comisiei Comunităților Europene din 16 iunie 2008 privind o cerere de acces la dosarul administrativ în cauza COMP/F/38.899 — Instalații de comutație cu izolație în gaz;
            
         
               —
            
            
               în subsidiar, anularea Deciziei D (2008) 4931 a Comisiei Comunităților Europene din 16 iunie 2008 privind o cerere de acces la dosarul administrativ în cauza COMP/F/38.899 — Instalații de comutație cu izolație în gaz, în măsura în care Comisia a refuzat de asemenea să acorde reclamantei accesul parțial la documentele din dosar;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Reclamanta contestă Decizia Comisiei din 16 iunie 2008 prin care se respinge o cerere de acces la dosarul administrativ în cauza COMP/F/38.899 — Instalații de comutație cu izolație în gaz.
   În susținerea acțiunii sale, reclamanta invocă trei motive.
   În primul rând, reclamanta invocă încălcarea articolului 4 alineatul (2) prima și a treia liniuță din Regulamentul (CE) nr. 1049/2001 (1), întrucât excepțiile prevăzute în acele dispoziții ar fi fost interpretate sau aplicate în mod eronat. În plus, reclamanta susține că, întrucât a negat în mod injust existența unui interes public superior al reclamantei de a avea acces dosarele cauzei COMP/F/38.899, Comisia a încălcat articolul 4 alineatul (2) in fine din regulament. În sfârșit, se invocă o încălcare a articolului 4 alineatul (6) din Regulamentul nr. 1049/2001, întrucât ar fi trebuit să se acorde accesul cel puțin la o parte din documentele incluse în dosarul cauzei COMP/F/38.899.
   
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială 01/vol. 3, p. 76).